Dihr liewi Leit,
Grischtdaag iss verbei, awwer unser Webradio geht noch en wennich weider. Der Johnny Brendle vun Reinholds hot aa gschwetzt uff de Luft iwwer ebbes, ass mer "Der Ewich Yaeger" (The Eternal Hunter) heesst. Ich weess net, eb dihr seilewes schunt vun ebbes wie sell gheert henn. 'S iss en alt Schtori, ass aa guud bekannt waar unnich die deitsche Leit im alte Land, eb sie abgschtaert sinn iwwer die See naach Pennsylvaani. Mer kann saage, ass nimmi zu viel Leit ebbes vun sell wisse in Deitschland. Unnich die Deitsche im Pennsylvanisch Deitschland awwer iss der "ewich Yaeger" noch ganz guud bekannt, un's gebt heit noch Leit, ass saage, ass sie ihn schunt gheert henn yaage in 're kalt Yenner Nacht. So hot aa der John Brendle. Haricht sell mol ab un klickt mol datt odder uff es Logo.
Der HwD Drucker
Des iss es dritt Program vum HwD Grischtdaag Radio 2011. Der Johnny Brendel vun Reinholds (PA) verzehlt iwwer die Belznicklerei un etliche Neiyaahr Gebreiche in Pennsylvaani. Klickt yuscht uff sell Pickter, un's Program schtaert …
Johnny Brendel verzehlt vum erscht Grischtbaam un anneri Gebreiche zwischich Grischtdaag un Neiyaahr. Haricht sell mol ab. Sell iss der zwett Deel vum HwD Grischtdaag Radio Program 2011. Klick yuscht uff's Pickter do rechts …
Alle Yaahr hemmer uff hiwwe-wie-driwwe.de ebbes Abbadiches fer Grischtdaag.
Mir sinn aarick froh, ass mer unser Leser vun die Website desmol en pennsylvanisch-deitsch Radio Program aus em Yaahr 1966/67 weise kenne. 'S iss em Johnny Brendle vun Reinholds (PA) sei Program. Do iss der erscht Deel. Die annere Paerts kumme wennich schpeeder … viel Gschpass beim Abhariche. Fer sell Program schtaerte, klickt yuscht uff es Pickter vum Belznickel!